Vazirlar Mahkamasining “Bolalarni boshlang‘ich ta’limga majburiy bir yillik tayyorlash tizimini yanada rivojlantirish chora-tadbirlari to‘g‘risida” 2020-yil 9-martdagi 132-son qaroriga o‘zgartirishlar va qo‘shimcha kiritish to‘g‘risida

Respublikaning chekka hududlaridagi bolalarni maktabgacha ta’lim bilan qamrab olishni jadallashtirish, sog‘lom, faol, barkamol, ijtimoiy moslashtirilgan bolalarni tarbiyalash, kelgusida muvaffaqiyatli o‘quv faoliyati uchun shart-sharoitlarni shakllantirish va ularni boshlang‘ich ta’limga sifatli tayyorlash maqsadida Vazirlar Mahkamasi qaror qiladi:
 1. Vazirlar Mahkamasining “Bolalarni boshlang‘ich ta’limga majburiy bir yillik tayyorlash tizimini yanada rivojlantirish chora-tadbirlari to‘g‘risida” 2020-yil 9-martdagi 132-son qaroriga ilovaga muvofiq o‘zgartirishlar va qo‘shimcha kiritilsin.
 2. O‘zbekiston Respublikasi Maktabgacha ta’lim vazirligi boshqa manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 3. Mazkur qarorning bajarilishini nazorat qilish O‘zbekiston Respublikasi maktabgacha ta’lim vaziri A.V. Shin zimmasiga va O‘zbekiston Respublikasi Vazirlar Mahkamasining Ta’lim va sog‘liqni saqlash masalalari kotibiyatiga yuklansin.
 1. 3-bandning ikkinchi xatboshisi quyidagi tahrirda bayon qilinsin:
 “tayyorlov guruhlarida o‘quv yili joriy yilning 2-sentabridan keyingi yilning 31-mayigacha bo‘lgan davrni, yozgi sog‘lomlashtirish davri joriy yilning 1-iyunidan 31-avgustigacha bo‘lgan davrni o‘z ichiga oladi”.
 2. 1-ilova quyidagi mazmundagi izoh bilan to‘ldirilsin:
 3. 2-ilovada: 
 a) 4-bandning birinchi xatboshisidagi “iyun, iyul” so‘zlari “may, iyun” so‘zlari bilan almashtirilsin;
 b) 6-banddagi “tegishli yilning 1-sentabrida 5 yoshu 6 oylik bo‘lgan” so‘zlari “kelgusi yilda yetti yoshga to‘ladigan” so‘zlari bilan almashtirilsin.